Case ID: 1018400
Sentence 1: İşin halları: Məhkəmənin hökmü ilə Məhkum və X6 Azərbaycan Respublikasının Cinayət Məcəlləsinin 127.1 və 221.2.1-ci maddələri ilə təqsirli bilinərək, məhkum olunmuşlar ona görə ki, Məhkum 16.09.2018-ci il tarixdə saat 10:30 radələrində qardaşı Aqil İmanovla nənəsi X2 yaşadığı Hacıqabul rayonu 2-ci ********* kəndindəki evindən çıxıb piyada gedərkən bir gün əvvəl nənəsi G8 ilə mübahisəsi olmuş həmin kənd sakini X5 həmin kənddə yerləşən məsciddən asfalt yol istiqamətinə piyada gəldiyini görüb nənələri ilə olan münaqişəni aydınlaşdırmaq məqsədi ilə ona yaxınlaşaraq şəxsi münasibətlərin pozulması zəminində mübahisə edib ictimai yer sayılan Hacıqabul rayonu 2-ci ********* kəndində yerləşən məscidin yaxınlığında, kənar şəxslərin olmasına baxmayaraq, Aqil İmanovla bir qrup şəxs halında, A6 ünvanına nalayiq söyüşlər söyməklə ictimai qaydanı kobud surətdə pozan, cəmiyyətə açıqca hörmətsizlik ifadə edən, yəni cəmiyyətdə insanlar arasında bərqərar olunmuş birgə yaşayış və davranış qaydalarını qərəzli surətdə pozan, şəxslər üzərində zor tətbiq olunması ilə müşayiət edilən qərəzli hərəkətlər edib, qəsdən A.Teymurovun sağ alın və sağ sifət nahiyəsindən yumruqla vurub yerə yıxaraq, ona həmin nahiyələrin və almacıq sümüyünün və orbitanın bayır divarının yerdəyişməmiş sınıqları ilə nəticələnən, dərəcəsinə görə zərərçəkmiş şəxsin həyatı üçün təhlükəli olmayan və Azərbaycan Respublikası CM-nin 126-cı maddəsində nəzərdə tutulan nəticələrə səbəb olmayan, lakin sağlamlığın uzun müddətə pozulmasına səbəb olan sağlamlığa az ağır zərər vurmaya aid xəsarətlər yetirməklə bir qrup şəxs halında qərəzli xuliqanlıq və qəsdən sağlamlığa az ağır zərər vurma cinayətlərini törətmişlər.